ཤེས་པར་བྱ་སྟེ། རྒྱུ།
སྔོན་དུ་འགྲོ་བ། རྟེན། དུས། ལྟ་བ་ལ་བརྟེན་པ། སྐྱེས་པའི་གནས་རྣམས་ཀྱིས་ཤེས་
པར་བྱ་བ་ཡིན་པའི་ཕྱིར་ཏེ། དང་པོ་ནི། འཇིག་ཚོགས་ལ་ལྟ་བ་དང་། གཉིས་པ་ནི།
དམ་པ་མ་ཡིན་པའི་ཆོས་ལ་སོགས་པ་ཐོས་པ་སྔོན་དུ་སོང་བའོ། །གསུམ་པ་ནི། བསྟན་
དང་རྟོག་གེ་ལ་བརྟེན་པ་དང་། བཞི་པ་ནི། འདས་པ་དང་ད་ལྟར་བའི་དུས་ལ་དམིགས་
ནས་སྔོན་གྱི་མཐར་རྟོག་པ་དང་མ་འོངས་པའི་དུས་ལ་དམིགས་ནས་ཕྱི་མའི་མཐར་
རྟོག་པ་དང་། ལྔ་པ་ནི། རྟག་ཆད་ཀྱི་ལྟ་བ་དང་། མྱ་ངན་ལས་འདས་པ་ལ་བརྟེན་པའི་
ལྟ་བའོ། །དྲུག་པ་ནི། བསམ་གཏན་སོགས་ལ་བརྟེན་ནས་སྐྱེ་བར་བཤད་དོ། །རྩ་བ་
ཤེས་རབ་ལས་ལྟ་ངན་དྲུག་ཅུ་རྩ་གཉིས་པོ་དེ་དག་བཅུ་དྲུག་ཏུ་བསྡུས་ནས་བཤད་དེ།
སྔོན་གྱི་མཐའ་ལ་བརྟེན་པའི་ལྟ་བ་བརྒྱད། ཕྱི་མའི་མཐའ་ལ་བརྟེན་པའི་ལྟ་བ་བརྒྱད་
-414-

ཕར་ཕྱིན་སྤྱི་དོན་ལེགས་བཤད་སྐལ་བཟང་ཀླུ་དབང་གི་རོལ་མཚོ་ལས་སྐབས་བཞི་པ།
དུ་གསུངས་པའི་ཕྱིར། དང་པོ་གྲུབ་སྟེ། བདག་འདས་པའི་དུས་ན་བྱུང་བར་ལྟ་བ་དང་།
མ་བྱུང་བར་ལྟ་བ་དང་། གཉིས་ཀར་ལྟ་བ་དང༌། གཉིས་ཀ་མ་ཡིན་པར་ལྟ་བ་དང་།
བདག་རྟག་པར་ལྟ་བ་དང་། མི་རྟག་པར་ལྟ་བ་དང་། གཉིས་ཀར་ལྟ་བ་དང༌། གཉིས་
ཀ་མ་ཡིན་པར་ལྟ་བ་རྣམས་སུ་གསུངས་པའི་ཕྱིར། གཉིས་པ་གྲུབ་སྟེ། བདག་མ་འོངས་
པའི་དུས་ན་འབྱུང་བར་ལྟ་བ་དང་། མི་འབྱུང་བར་ལྟ་བ་དང༌། གཉིས་ཀར་ལྟ་བ་དང་།
གཉིས་ཀ་མ་ཡིན་པར་ལྟ་བ་དང་། བདག་མཐའ་དང་ལྡན་པར་ལྟ་བ་དང་། མི་ལྡན་
པར་ལྟ་བ་དང་། གཉིས་ཀར་ལྟ་བ་དང༌། གཉིས་ཀ་མ་ཡིན་པར་ལྟ་བ་རྣམས་སུ་ཡོད་
པའི་ཕྱིར་ཏེ། རྩ་བ་ཤེས་རབ་ལས། འདས་དུས་བྱུང་མ་བྱུང་ཞེས་དང༌། །འཇིག་རྟེན་
རྟག་པ་ལ་སོགས་པར། །ལྟ་བ་གང་ཡིན་དེ་དག་ནི། །སྔོན་གྱི་མཐའ་ལ་བརྟེན་པ་
ཡིན། །མ་འོངས་དུས་གཞན་འབྱུང་འགྱུར་དང་། །མི་འབྱུང་འཇིག་རྟེན་མཐའ་སོགས་
པར། །ལྟ་བ་གང་ཡིན་དེ་དག་ནི། །ཕྱི་མའི་མཐའ་ལ་བརྟེན་པ་(༧༤བ)ཡིན། །ཞེས་
གསུངས་པའི་ཕྱིར། དེ་རྣམས་བཅུ་བཞིར་ཡང་གསུངས་ཏེ། སྔོན་གྱི་མཐའ་ལ་བརྟེན་
པ་བཞི། ཕྱི་མའི་མཐའ་ལ་བརྟེན་པ་བཞི། མྱང་འདས་ལ་བརྟེན་པ་བཞི། ལུས་སྲོག་ལ་
བརྟེན་པ་གཉིས་སུ་གསུངས་པའི་ཕྱིར་ཏེ། དེ་ཉིད་ལས། གང་འདས་ཕན་ཆད་མཐའ་
སོགས་དང་། །རྟག་ལ་སོགས་པར་ལྟ་བ་དག །མྱ་ངན་འདས་དང་ཕྱི་མཐའ་དང་། །
སྔོན་གྱི་མཐའ་ལ་བརྟེན་པའོ། །ཞེས་གསུངས་པའི་ཕྱིར།
དེ་ཡང་དང་པོ་ནི། བདག་དང་འཇིག་རྟེན་རྟག་པར་བདེན་པར་ལྟ་བ་དང་། མི་
རྟག་པར་བདེན་པར་ལྟ་བ་དང་། གཉིས་ཀར་བདེན་པར་ལྟ་བ་དང༌། གཉིས་ཀ་མ་
ཡིན་པར་བདེན་པར་ལྟ་བ་རྣམས་སོ། །གཉིས་པ་ནི། བདག་དང་འཇིག་རྟེན་མཐའ་
དང་ལྡན་པར་བདེན་པར་ལྟ་བ། དེ་དང་མི་ལྡན་པར་ལྟ་བ་དང་། གཉིས་ཀར་ལྟ་བ་དང༌།
གཉིས་ཀ་མ་ཡིན་པར་བདེན་པར་ལྟ་བ་རྣམས་སོ། །གསུམ་པ་ནི། གྲོལ་བའི་བདག་
-415-

རྗེ་བཙུན་ཆོས་ཀྱི་རྒྱལ་མཚན་གྱི་གསུང་འབུམ། ༼༤༽
གྲོངས་ཕན་ཆད་དུ་འབྱུང་བར་ལྟ་བ་དང་། མི་འབྱུང་བར་ལྟ་བ་དང་། གཉིས་ཀར་ལྟ་བ་
དང་། གཉིས་ཀ་མ་ཡིན་པར་བདེན་པར་ལྟ་བ་རྣམས་སོ། །བཞི་པ་ནི། ལུས་སྲོག་རྫས་ཐ་
དད་དུ་བདེན་པར་ལྟ་བ་དང་། རྫས་གཅིག་ཏུ་བདེན་པར་ལྟ་བ་རྣམས་སོ། །
གཉིས་པ་བསྡུ་བ་ནི། དེ་ཐམས་ཅད་བསྡུ་ན། གཡོ་བ། འདུ་བ། བཀྲམ་པ།
བཅུམ་པའི་ལུང་མ་བསྟན་གྱི་ལྟ་བ་བཞིར་འདུ་སྟེ། མདོ་ལས། སེམས་གཡོ་བ་དང་འདུ་
བ་དང་བཀྲམ་པ་དང་བཅུམ་པ་ཡང་དག་པ་ཇི་ལྟ་བ་བཞིན་དུ་རབ་ཏུ་མཁྱེན་ཏོ། །ཞེས་
གསུངས་པའི་ཕྱིར། གསུམ་པ་ནི། བདག་དང་འཇིག་རྟེན་རྟག་པར་བདེན་པར་ལྟ་བ་
དང་། མཐའ་དང་མི་ལྡན་པ་སྟེ་སྐྱེ་བ་ཕྱི་མ་ཕན་ཆད་དུ་འབྱུང་བར་ལྟ་བ་དང་། དེ་བཞིན་
གཤེགས་པ་གྲོངས་ཕན་ཆད་འབྱུང་བར་བདེན་པར་ལྟ་བ་གསུམ་ནི་གྲངས་ཅན་གྱི་ལྟ་
བ་ཡིན་ཅིང་། དེ་རྣམས་ལ་གཡོ་བའི་ལུང་མ་བསྟན་གྱི་ལྟ་བ་ཞེས་བྱ་སྟེ། དེ་རྣམས་རང་
ཡུལ་ལ་སྒྲུབ་པའི་རྣམ་པས་འཇུག་པའི་ཕྱིར། དེ་མི་རྟག་པར་ལྟ་བ་དང་། མཐའ་དང་
ལྡན་པ་སྟེ་སྐྱེ་བ་ཕྱིས་ཕན་(༧༥ན)ཆད་མི་འབྱུང་བར་ལྟ་བ་དང་། དེ་བཞིན་གཤེགས་པ་
གྲོངས་ཕན་ཆད་དུ་མི་འབྱུང་བར་བདེན་པར་ལྟ་བ་གསུམ་ནི་རྒྱང་འཕེན་གྱི་ལྟ་བ་ཡིན་
ཅིང་། དེ་རྣམས་ལ་འདུ་བའི་ལུང་མ་བསྟན་གྱི་ལྟ་བ་ཞེས་བྱ་སྟེ། དེ་རྣམས་རང་ཡུལ་ལ་
དགག་པའི་རྣམ་པས་འཇུག་པའི་ཕྱིར། མཐའ་དེ་གཉིས་ཀ་ཡིན་པར་བདེན་པར་ལྟ་བ་
གསུམ་ནི་གཅེར་བུ་པའི་ལྟ་བ་ཡིན་ཅིང་། དེ་རྣམས་ལ་བཀྲམ་པའི་ལྟ་བ་ཞེས་བྱ་སྟེ། དེ་
རྣམས་རང་ཡུལ་ལ་དགག་སྒྲུབ་གཉིས་ཀ་ཆ་མཉམ་དུ་འཇུག་པའི་ཕྱིར། མཐའ་གཉིས་
གང་ཡང་བརྗོད་དུ་མེད་པར་བདེན་པར་ལྟ་བ་གསུམ་ནི་གནས་མ་བུ་པའི་ལྟ་བ་ཡིན་
ཅིང་། དེ་ལ་བཅུམ་པའི་ལྟ་བ་ཞེས་བྱ་སྟེ། དེ་རྣམས་རང་ཡུལ་ལ་དགག་སྒྲུབ་གཉིས་ཀ་
བཀག་པས་འཇུག་པའི་ཕྱིར། ལུས་སྲོག་རྫས་གཅིག་ཏུ་བདེན་པར་ལྟ་བ་བྱེ་བྲག་པའི་
རྒྱུད་ལ་ཡོད་ཅིང་། རྫས་ཐ་དད་དུ་བདེན་པར་ལྟ་བ་གྲངས་ཅན་གྱི་རྒྱུད་ལ་ཡོད་དེ། བྱེ་
- 416-

ཕར་ཕྱིན་སྤྱི་དོན་ལེགས་བཤད་སྐལ་བཟང་ཀླུ་དབང་གི་རོལ་མཚོ་ལས་སྐབས་བཞི་པ།
བྲག་པས་གང་ཟག་གི་བདག་གཟུགས་བེམ་པོར་འདོད་ཅིང་གྲངས་ཅན་གྱིས་ཤེས་རིག་
དུ་འདོད་པའི་ཕྱིར། བདག་ནི་གང་ཟག་གི་བདག་དང་། འཇིག་རྟེན་ནི་དེའི་ལོངས་སྤྱད་
བྱར་གྱུར་པའི་སྣོད་ཀྱི་འཇིག་རྟེན་ཡིན་ཅིང་གྲོལ་བའི་བདག་ནི་དེ་བཞིན་གཤེགས་
པས་ཀྱང་གང་ཟག་གི་བདག་གི་རྣམ་གྲངས་སུ་འདོད་དོ། །གཉིས་མིན་དུ་ལྟ་བའི་དོན་
ནི་རང་བཞིན་རྟག་ལ་གནས་སྐབས་མི་རྟག་པར་ལྟ་བའོ། །བཞི་པ་ནི། འདི་རྣམས་ལ་
ལུང་མ་བསྟན་གྱི་ལྟ་བ་ཞེས་བརྗོད་པའི་རྒྱུ་མཚན་ཡོད་དེ། འདི་དག་གིས་ཇི་ལྟར་བཟུང་
བའི་དོན་བཅོམ་ལྡན་འདས་ལ་ཞུས་པས་ལན་ལུང་མ་བསྟན་པའི་དོན་གྱིས་དེ་ལྟར་
བཤད་པའི་ཕྱིར། ལན་ལུང་མི་སྟོན་པའི་རྒྱུ་མཚན་ཡོད་དེ། གང་ཟག་གི་བདག་མེད་
པར་བསྟན་པའི་སྒོ་ནས་དེའི་ལན་སྟོན་དགོས་པ་གང་ཞིག །འདི་རྣམས་ཞུ་བ་པོ་དེ་
དག་གང་ཟག་གི་བདག་མེད་སྟོན་པའི་སྣོད་དུ་མི་རུང་བའི་ཕྱིར། དང་པོ་གྲུབ་སྟེ། ཞུ་
བ་པོ་དེ་རྣམས་ཁྱད་གཞི་གང་ཟག་གི་བདག་ལས་བརྩམས་པའི་ཞུ་བ་ཡིན་པའི་ཕྱིར།
གཉིས་པ་གྲུབ་སྟེ། རིན་ཆེན་ཕྲེང་(༧༥བ)བར། འཇིག་རྟེན་མཐའ་དང་ལྡན་ནམ་
ཞེས། །ཞུས་ན་རྒྱལ་བ་མི་གསུངས་བཞུགས། །གང་ཕྱིར་དེ་ལྟར་ཟབ་པའི་ཆོས། །སྣོད་
མིན་འགྲོ་ལ་མི་གསུངས་ལ། །དེ་ཡི་ཕྱིར་ན་མཁས་རྣམས་ཀྱིས། །ཀུན་མཁྱེན་ཐམས་
ཅད་མཁྱེན་པར་ཤེས། །ཞེས་གསུངས་པའི་ཕྱིར། དེས་ན་གྲོལ་བ་དོན་གཉེར་རྣམས་
ཀྱིས་ལྟ་ངན་གྱིས་མ་གོས་པ་ལ་འབད་རིགས་ཏེ། དཀོན་མཆོག་བརྩེགས་པ་ལས། འོད་
སྲུང་འཇིག་ཚོགས་ལ་ལྟ་བའི་རི་བོ་ཙམ་ནི་སླ་ཡི། མངོན་པའི་ང་རྒྱལ་ཅན་གང་སྟོང་པ་
ཉིད་དུ་ལྟ་བ་ནི་དེ་ལྟ་མ་ཡིན་ནོ། །ཞེས་དང༌། རྩ་ཤེས་ལས། རྒྱལ་བ་རྣམས་ཀྱིས་སྟོང་
པ་ཉིད། །ལྟ་ཀུན་ངེས་པར་འབྱིན་པར་གསུངས། །གང་དག་སྟོང་པ་ཉིད་ལྟ་བ། །དེ་
དག་སྒྲུབ་ཏུ་མེད་པར་གསུངས། །ཞེས་གསུངས་པའི་ཕྱིར་དང་། རྒྱུད་བླ་མར། ཉོན་
མོངས་རྨོངས་བདག་རྣམས་ཀྱིས་འཕགས་ལ་སྐུར་བ་དང་། །དེས་གསུངས་ཆོས་ལ་
-417-

རྗེ་བཙུན་ཆོས་ཀྱི་རྒྱལ་མཚན་གྱི་གསུང་འབུམ།
བརྙས་གང་དེ་ཀུན་ཞེན་ལྟས་བྱས། །ཞེས་སོགས་གསུངས་པའི་ཕྱིར།
ཁོ་ན་རེ། རྒྱང་འཕེན་གྱིས་གྲོལ་བའི་བདག་ཁས་ལེན་པར་ཐལ། ཕྱི་མའི་མཐའ་
ལ་བརྟེན་པའི་ལྟ་བ་བཞིའི་མཚན་གཞི་འཐད་པ་གང་ཞིག །དེའི་ལྟ་བ་གཉིས་པ་རྒྱང་
འཕེན་ལ་སྦྱོར་རིགས་པའི་ཕྱིར་ན་མ་ཁྱབ། འདོད་མི་ནུས་ཏེ། དེས་ཐར་པ་ཁས་མི་
ལེན་པའི་ཕྱིར། ཁ་ཅིག །བདག་དང་འཇིག་རྟེན་མི་རྟག་པར་བདེན་པར་ལྟ་བའི་ལྟ་བ་
ཆོས་ཅན། ཁྱོད་ཀྱི་ཞེན་ཡུལ་མེད་པར་རྟོགས་པའི་ཐེག་ཆེན་གྱི་མཐོང་ལམ་བར་ཆད་
མེད་ལམ་དེ་སེམས་དཔའི་རྒྱུད་ཀྱི་གཞི་ཤེས་སྦྱོར་བ་ཡིན་པར་ཐལ། ཁྱོད་འདིར་བསྟན་
ལུང་མ་བསྟན་གྱི་ལྟ་བ་ཡིན་པའི་ཕྱིར། འདོད་ན། བདག་དང་འཇིག་རྟེན་བདག་མེད་
དུ་རྟོགས་པའི་དེ་ཡང་དེར་ཐལ་ལོ། །གཞན་ཡང་། དེ་བཞིན་གཤེགས་པ་གྲོངས་པ་
ཡོད་པར་ཐལ། དམ་བཅའ་འཐད་པའི་ཕྱིར། འདོད་ན། དེ་བཞིན་གཤེགས་པ་ཤི་བ་
ཡོད་པར་ཐལ་ལོ། །ཞེས་བཀག་ནས་ཁོ་རང་གི་ལུགས་ལ། རྟག་པས་ཁྱད་པར་དུ་བྱས་
པའི་བདག་དང་འཇིག་རྟེན་རང་རྐྱ་ཐུབ་པའི་རྫས་ཡོད་དུ་ལྟ་བ་དང་། དེ་བཞིན་དུ་མི་
རྟག་པ་དང་། (༧༦ན)གཉིས་ཀ་དང་། གཉིས་ཀ་མ་ཡིན་པས་ཁྱད་པར་དུ་བྱས་པའི་
བདག་དང་འཇིག་རྟེན་རང་རྐྱ་ཐུབ་པའི་རྫས་ཡོད་དུ་ལྟ་བའི་ལྟ་བ་རྣམས་སྔོན་གྱི་མཐའ་
ལ་བརྟེན་པ་དང༌། མཐའ་དང་ལྡན་པ་དང་། མི་ལྡན་པ་དང་། གཉིས་ཀ་དང༌། གཉིས་
ཀ་མ་ཡིན་པས་ཁྱད་པར་དུ་བྱས་པའི་བདག་དང་འཇིག་རྟེན་རང་རྐྱ་ཐུབ་པའི་རྫས་
ཡོད་དུ་ལྟ་བ་རྣམས་ཕྱི་མའི་མཐའ་ལ་བརྟེན་པ་དང༌། བདེན་པས་སྟོང་ཞིང་སྐྱེ་བ་ཕྱི་
མ་ཕན་ཆད་དུ་འབྱུང་བས་ཁྱད་པར་དུ་བྱས་པའི་སོ་སྐྱེ་ཐ་མལ་པ་རང་རྐྱ་ཐུབ་པའི་རྫས་
ཡོད་དུ་ལྟ་བ་དང་། དེ་བཞིན་དུ་མི་འབྱུང་བ་དང༌། གཉིས་ཀ་དང༌། གཉིས་ཀ་མ་ཡིན་
པས་ཁྱད་པར་དུ། ཞེས་སོགས་མྱང་འདས་ཀྱི་མཐའ་ལ་བརྟེན་པ་དང་། རྫས་གཅིག་
པས་ཁྱད་པར་དུ་བྱས་པའི་སྐྱེས་བུ་རང་རྐྱ་ཐུབ་པའི་རྫས་ཡོད་དུ་ལྟ་བ་དང༌། རྫས་ཐ་
- 418-

ཕར་ཕྱིན་སྤྱི་དོན་ལེགས་བཤད་སྐལ་བཟང་ཀླུ་དབང་གི་རོལ་མཚོ་ལས་སྐབས་བཞི་པ།
དད་པས་ཁྱད་པར་དུ་བྱས་པའི་དེ་དེར་ལྟ་བ་གཉིས་ལུས་སྲོག་ལ་བརྟེན་པའི་ལུང་མ་
བསྟན་གྱི་ལྟ་བ་ཡིན། ཞེས་ཟེར་ན། གཡོ་བ་ལ་སོགས་ཞེས་བྱ་དང༌། །ཞེས་པའི་སྐབས་
ནས་དངོས་སུ་བསྟན་པའི་སེམས་དཔའི་སྦྱོར་བ་ཡིན་ན། གཞི་ཤེས་སྦྱོར་བ་ཡིན་དགོས་
པར་ཐལ། ཁྱོད་ཀྱི་ཐལ་འགྱུར་དང་པོ་ལ་ཁྱབ་འབྲེལ་ཡོད་པའི་ཕྱིར། འདོད་ན། དེ་
བཞིན་གཤེགས་པ་འབྱུང་བ་དང་། །ཞེས་སོགས་ལ་དེར་ཐལ། འདོད་པའི་ཕྱིར།
འདོད་ན། འཇིག་རྟེན་དོན་དམ་པར་འཇིག་པ་མེད་པར་རྟོགས་པའི་བྱང་སེམས་ཀྱི་
སྦྱོར་བ་ཆོས་ཅན། དེར་ཐལ། དེའི་ཕྱིར། རྟགས་གྲུབ་སྟེ། འཇིག་རྟེན་འཇིག་མེད་
བདག་ཉིད་དང་། །ཞེས་གསུངས་པའི་ཕྱིར། གཞན་ཡང་། གྲངས་ཅན་གྱིས་བདེན་
པས་སྟོང་ཞིང་སྐྱེ་བ་ཕྱི་མ་ཕན་ཆད་དུ་འབྱུང་བས་ཁྱད་པར་དུ་བྱས་པའི་སོ་སྐྱེ་ཐ་མལ་
པ་རང་རྐྱ་ཐུབ་པའི་རྫས་ཡོད་དུ་ཁས་ལེན་པར་ཐལ། དམ་བཅའ་དེ་རྣམས་འཐད་པ་
གང་ཞིག །མྱང་འདས་ཀྱི་མཐའ་ལ་བརྟེན་པའི་ལུང་མ་བསྟན་གྱི་ལྟ་བ་དང་པོ་གྲངས་
ཅན་གྱི་རྒྱུད་ལ་ཡོད་པའི་ཕྱིར། འདོད་ན། དེ་འདྲའི་སོ་སྐྱེ་ཐ་མལ་པ་ཁས་ལེན་
པར་ཐལ་ལོ། །འདོད་ན། དེས་དེ་ཁོ་ཁོ་རང་དུ་ཁས་ལེན་པར་ཐལ་ལོ། །འདོད་ན།
དེས་སོ་སྐྱེ་ཐ་མལ་པ་བདེན་སྟོང་དུ་(༧༦བ)ཁས་ལེན་པར་ཐལ། འདོད་པའི་ཕྱིར།
གཞན་ཡང་། ལུང་མ་བསྟན་གྱི་ལྟ་བ་བཅུ་བཞི་ལ་འཛིན་སྟངས་མི་མཐུན་པའི་ཁྱད་པར་
མེད་པར་ཐལ། དེ་རྣམས་རང་རྐྱ་ཐུབ་པའི་རྫས་ཡོད་དུ་འཛིན་པའི་རྣམ་པ་ཅན་དུ་
མཚུངས་པའི་ཕྱིར་ཏེ། དམ་བཅའ་འཐད་པའི་ཕྱིར། ཁ་ཅིག །གང་ཟག་གི་བདག་དང་།
འཇིག་རྟེན་རྟག་པ་དང་། མི་རྟག་པ་དང་། གཉིས་ཀ་དང་། གཉིས་ཀ་མ་ཡིན་པར་རྫས་
ཡོད་དུ་ལྟ་བ་རྣམས་སྔོན་གྱི་མཐའ་ལ་བརྟེན་པ་དང༌། དེ་མཐའ་དང་ལྡན་པ་དང༌།
ལྡན་པ་དང་། གཉིས་ཀ་དང་། གཉིས་ཀ་མ་ཡིན་པར་རྫས་ཡོད་དུ་ལྟ་བ་རྣམས་ཕྱི་མའི་
མཐའ་ལ་བརྟེན་པ་དང༌། གྲོལ་བའི་གང་ཟག་གི་བདག་གྲོངས་ཕན་ཆད་འབྱུང་མི་
མི་
- 419-

རྗེ་བཙུན་ཆོས་ཀྱི་རྒྱལ་མཚན་གྱི་གསུང་འབུམ། ༼༤༽
འབྱུང་གཉིས་ཀ་དང་། གཉིས་ཀ་མ་ཡིན་པར་རྫས་ཡོད་དུ་ལྟ་བ་རྣམས་མྱང་འདས་ཀྱི་
མཐའ་ལ་བརྟེན་པ་དང་། ལུས་སྲོག་རྫས་ཐ་དད་དུ་བདེན་པར་ལྟ་བ་དང་། རྫས་གཅིག་
ཏུ་བདེན་པར་ལྟ་བ་གཉིས་ལུས་སྲོག་ལ་བརྟེན་པའི་ལྟ་བ་ཡིན་ཟེར་ན། གནས་མ་བུའི་
སྡེ་པ་དེས། གང་ཟག་གི་བདག་དང་འཇིག་རྟེན་རྟག་མི་རྟག་གང་དུ་ཡང་བརྗོད་དུ་མེད་
པའི་རྫས་ཡོད་དུ་གྲུབ་པར་ཁས་ལེན་པར་ཐལ། དམ་བཅའ་འཐད་པ་གང་ཞིག །སྔོན་
གྱི་མཐའ་ལ་བརྟེན་པའི་ལུང་མ་བསྟན་གྱི་ལྟ་བ་བཞི་པ་གནས་མ་བུ་པའི་རྒྱུད་ལ་ཡོད་
པའི་ཕྱིར། འདོད་ན། དེས་སྣོད་ཀྱི་འཇིག་རྟེན་རང་རྐྱ་ཐུབ་པའི་རྫས་ཡོད་དུ་ཁས་ལེན་
པར་ཐལ། འདོད་པ་གང་ཞིག །སྐབས་འདིར་བསྟན་གྱི་འཇིག་རྟེན་དེ་སྣོད་ཀྱི་འཇིག་
རྟེན་ལ་བྱེད་པར་གསེར་ཕྲེང་ལས་གསུངས་པའི་ཕྱིར། འདོད་མི་ནུས་ཏེ། དེས་དེ་
བཏགས་ཡོད་དུ་ཁས་ལེན་པའི་ཕྱིར་ཏེ། དེས་བུམ་པ་བཏགས་ཡོད་དུ་ཁས་ལེན་པའི་
ཕྱིར་ཏེ། བྱེ་བྲག་སྨྲ་བས་དེ་ལྟར་ཁས་ལེན་པ་གང་ཞིག །མཚུངས་པའི་ཕྱིར། ཁ་ཅིག
བདག་དང་འཇིག་རྟེན་རྟག་པར་ལྟ་བ། མི་རྟག་པར་ལྟ་བ། གཉིས་ཀར་ལྟ་བ། གཉིས་
ཀ་མ་ཡིན་པར་ལྟ་བ་བཞི་སྔོན་གྱི་མཐའ་དང་། དེ་མཐའ་དང་ལྡན་པ་དང་། མི་ལྡན་པ་
དང་། གཉིས་ཀ་དང་། གཉིས་ཀ་མ་ཡིན་པར་ལྟ་བ་བཞི་ཕྱི་མའི་མཐའ་དང༌། གྲོལ་
བའི་བདག་གྲོངས་ཕན་ཆད་འབྱུང་བ་(༧༧ན)དང་། མི་འབྱུང་བ་དང་། གཉིས་ཀ་དང་།
གཉིས་ཀ་མ་ཡིན་པར་ལྟ་བ་བཞི་མྱང་འདས་ཀྱི་མཐའ་ལ་བརྟེན་པ་དང་། ལུས་སྲོག་
རྫས་གཅིག་དང་། རྫས་ཐ་དད་དུ་ལྟ་བ་གཉིས་ནི་ལུས་སྲོག་ལ་བརྟེན་པའི་ལུང་མ་
བསྟན་གྱི་ལྟ་བ་ཡིན་ཟེར་ན། བདག་དང་འཇིག་རྟེན་མི་རྟག་པར་ལྟ་བའི་ལྟ་བ་ཆོས་
ཅན། ལུང་མ་བསྟན་གྱི་ལྟ་བ་མ་ཡིན་པར་ཐལ། ལྟ་བ་རྣམ་དག་ཡིན་པའི་ཕྱིར། རྟགས་
གྲུབ་སྟེ། བདག་དང་འཇིག་རྟེན་མི་རྟག་པ་ཡིན་པའི་ཕྱིར། དེ་བཞིན་དུ། དེ་རྟག་མི་
རྟག་གཉིས་ཀ་མ་ཡིན་པར་ལྟ་བ་ལ་རིགས་འགྲེའོ། །གཞན་ཡང༌། བདག་དང་འཇིག་
-420-

ཕར་ཕྱིན་སྤྱི་དོན་ལེགས་བཤད་སྐལ་བཟང་ཀླུ་དབང་གི་རོལ་མཚོ་ལས་སྐབས་བཞི་པ།
རྟེན་མཐའ་དང་ལྡན་པར་ཐལ། དེ་མཐའ་དང་མི་ལྡན་པ་མ་ཡིན་པའི་ཕྱིར། མ་གྲུབ